Doen-dit-self: Maak ŉ plantjie-platbord vir VadersdagGee vir jou pa ŉ unieke geskenk om te wys jy gee om. (Foto: Life is a Garden) Dit is daardie tyd van die jaar wanneer pa’s se spesiale dag gevier word en vir tuiniers – en veral jong tuiniers – is dit ŉ gulde geleentheid om die vaderfigure in hul lewe met ŉ tuisgemaakte geskenk te bederf. Gee jou pa ŉ praktiese en spoggerige geskenk wat geen kragtoerusting benodig nie, maklik is om te maak en geskik is vir alle ouderdomme. Bring die natuur na pa’s se lesenaar met dié maklike projek. Driedubbele genot Gee jou kreatiwiteit vrye teuels. (Foto: Life is a Garden) Jou tafelpotbord bestaan hoofsaaklik uit drie kleiner potjies – rond of vierkantig – wat in ŉ groter, reghoekige houer (of selfs ŉ groot pot of houtkrat) gerangskik word. Die eerste pot dien as houer vir pa se drankie (dink aan koffie of selfs iets sterker), die tweede pot sal die fokusplant bevat, terwyl pot nommer drie sommige van pa se gunstelinglekkernye bevat (oorweeg biltong, neute of lekkers). Die drie kleiner potjies moet knus in die groter houer pas; hou dus die groottes in gedagte wanneer jy gaan inkopies doen. Die reghoekige houer werk lekker op lessenaars en tafels omdat dit netjies lyk en moeiliker is om rond te stamp. Happiewenk: Gebruik ŉ seëlbare houer om happies in te bêre sodat pa op sy tyd daaraan kan knibbel. Jy benodig: Maak só: Verf gerus ‘n spesiale boodskap op jou geskenk. (Foto: Life is a Garden) Immergroen binnenshuise plante, houers en potstanders van alle groottes en vorms is algemeen beskikbaar. Hierdie doen-dit-self-projek is ideaal vir die kantoor of werkswinkeltafel wat kan doen met ŉ titsel groenigheid. Plant die plantjie wat jy spesiaal vir pa gekies het in die fokuspot, maak dit goed nat en laat die water heeltemal dreineer. Rangskik dan al drie kleiner potte in die reghoekige houer. Vul enige gapings rondom die potjies met klippe, hout of bas vir ŉ duursame maar moderne gevoel. Probeer hierdie: Verf ŉ kleurvolle en persoonlike boodskap – of sommer net ŉ pragtige prentjie – op die groot houer as ŉ blywende herinnering. Vir ŉ meer formele geskenk kan die potte pikswart geverf word, met kontrasterende wit klippies wat daar rondom gerangskik word vir ŉ treffende, maar minimalistiese tema. Plante wat werk Bederf die vaderfiguur in jou lewe met ‘n gesonde plantjie en van sy gunstelinglekkernye. (Foto: Life is a Garden) Die ZZ-plant, spinnekopplant, filodendron, aalwyn en Aglaonema is almal vergewensgesinde binnenshuise plante wat nie te veel aandag benodig nie. Onthou dat binnenshuise plante in die wintermaande minder water nodig het; gee naastenby elke twee weke water. Probeer ŉ vredeslelie (Spathiphyllum) as jou fokusplant. Hierdie lieflike plante se blare hang wanneer hulle dors en dit maak dit maklik om te verhoed dat jy hulle te veel water gee, of dat hul wortels vrot. Belê in potgrond van goeie gehalte wat al die voedingstowwe bevat wat jou plantjie die beste wegspringkans sal gee. (Foto: Life is a Garden) Die slangplant is nog ŉ uitstekende keuse danksy sy weerstandigheid in matige lig en droogte. Dit is boonop ŉ baie treffende plant. Pothos is nog ŉ stylvolle aanspraakmaker en kan sommer lekker oor die kant van pa se lessenaar groei. Wanneer jy jou fokuspot kies, onthou om seker te maak dit het behoorlike dreineringsgate én ŉ bypassende piering. Belê in potgrond van goeie gehalte wat al die voedingstowwe bevat wat jou plantjie die beste wegspringkans sal gee. Die belangrikste van alles is egter om pret te hê terwyl jy jou pa se nuwe plantbord ontwerp en aanmekaar sit.